|  |  |
| --- | --- |
| **Moenie die smiley vergeet nie Jelleke Wierenga** | |
| 1 | **wa is jy nou?** |
| 2 | **wat doen jy?** |
| 3 | **ek verlaaaang!** |
|  |  |
| 4 | **kani wag vi satdag!** |
| 5 | **so baja om te sê!** |
| 6 | **Lief vi jo!** |
|  |  |
| 7 | **woorde woorde woorde** |
| 8 | **dit was ons kos** |
| 9 | **sms’e en e-pos** |
| 10 | **en elke oomblik wat ons kon** |
| 11 | **praat oog met oog** |
| 12 | **lip lees lip** |
| 13 | **vingers voel vel** |
| 14 | **al ons jare** |
| 15 | **te min vir ons twee saam.** |
|  |  |
| 16 | **Hoe het jy so gou genoeg van my gehad?** |
| 17 | **Skielik is jy so siek en sat** |
| 18 | **dat jy net 14 woorde nodig het** |
| 19 | **om jou afsê in sms te set:** |
|  |  |
| 20 | **Di twerk ni me vi my ni** |
| 21 | **Jamr wil jou nie we sien ni.** |
|  |  |
| 22 | **Met ‘n smiley daarby.** |

**BESPREKING**

|  |  |  |
| --- | --- | --- |
| **Titel: Moenie die smiley vergeet nie**  Die spreekster dink terug aan hoe haar kêrel haar afgesê het en sy sal nooit vergeet dat hy dit met ’n “smiley” by gedoen het nie. Sy sal dis nooit die smiley vergeet nie. Sy sal nooit vergeet hoe wreed hy was nie. | | |
| **3 versreëls = tersine** | **wa is jy nou?** | wa-voorbeeld van sms-taal = Waar.  Die spreker wil weet waar die aangesprokene is. Dit dui belangstelling aan. |
| **wat doen jy?** | Hoofletter ontbreek wat sinspeel op tieners wat geen reëls volg nie. |
| **ek verlaaaang!** | Tipe spreker: Ek-spreker. Dit maak die gedig persoonlik.  **UITGESTREKTE WOORD**: Word gebruik om die woord verlang te beklemtoon  **UITROEPTEKEN**:Dit word gebruik om die gevoel te versterk. |
|  |  |  |
| **3 versreëls = tersine** | **kani wag vi satdag!** | Die spreker sien uit na Saterdag. |
| **so baja om te sê!** | Verduideliking waarom spreker graag aangesprokene wil sien. Het baie om te sê. |
| **lief vi jo!** | Erkenning van die spreker se gevoel teenoor die aangesprokene. Verklaring van liefde. |
|  |  |  |
| **8 versreëls = oktaaf** | **woorde woorde woorde** | Herhaling: Beklemtoon die feit dat hul verhouding op woorde gebaseer is . Dat hul goed kommunikeer. |
| **dit was ons kos** | Kos = die woorde het hul verhouding gevoed.  Ons= hier is hul nog ’n paartjie. |
| **sms’e en e-pos** | Van die maniere hoe hul gekommunikeer het. |
| **en elke oomblik wat ons kon** | Dit beteken hul is nie altyd bymekaar nie. |
| **praat oog met oog** | Hul het letterlik in mekaar se oë gekyk soos ware verliefde paartjies. Figuurlike was dit nie atyd vir hul nodig om te praat nie, want hul het mekaar so goed geken en verstaan. |
| **lip lees lip** | Hulle het mekaar se woorde verstaan. Aan mekaar se lippe gehang. |
| **vingers voel vel** | Hul het soms gevry/mekaar aangetas. Tassintuig word hier gebruik. |
| **al ons jare** | Hul was al lank bevriend/paartjie. Hul het ’n langtermyn verhouding gehad. |
| **te min vir ons twee saam.** | Sy spreek haar begeerte uit dat sy voel dat sy meer tyd met haar geliefde wil spandeer. |
|  |  |  |
| 4 reëls= kwatryn | **Hoe het jy so gou genoeg van my gehad?** | Hoe= hoofletter beklemtoon die verandering in hul verhouding. Skielik het die aangesprokene belangstelling in die spreker verloor. Die VRAAGTEKEN beklemtoon haar verwarring en onsekerheid omdat hy skielik nie meer in haar belangstel nie. |
| **Skielik is jy so siek en sat** | Skielik= hoofletter beklemtoon dat dit onverwags gebeur het. Die aangesproken ehet genoeg gehad van haar/hul verhouding. |
| **dat jy net 14 woorde nodig het** | 14 woorde is min. Dit staan in kontras met reël 7. |
| **om jou afsê in sms te set:** | Hy het verkies om haar van aangesig tot aangesig te vermy. Hy is nie mans genoeg om haar in persoon te vertel hoe hy voel nie. Behandel haar soos ’n vreemdeling/sy is skielik onbelangrik in sy lewe. Hy beiendig die verhouding. |
|  |  |  |
| 2 reëls = koeplet | **Dit werk ni me vi my ni** | Sy rede waarom hy die verhouding beiendig. “Dit” verwys na hul verhouding. |
| **Jamr wil jou nie we sien ni.** | Dit dui op die finaliteit van sy besluit. Staan in kontras met reël 11. |
|  |  |  |
| 1 reël= Alleenplasing | **Met ‘n smiley daarby.** | Die smiley staan in kontras met jammer in reël 21. Hy doen dit met ’n glimlag wat impliseer dat hy nie werklik jammer is nie.  Hierdie reël word deur Alleenplasing beklemtoon. |

|  |  |
| --- | --- |
| 1 | Waarna verwys die “smiley” letterlik in die titel? |
|  | Dit is 'n nuwe tradisie van woordtipes wat deur die gebruik van elektroniese teks ontstaan het. Die piktogramme, soos die emoji (smiley) sê hoe die persoon voel. |
| 2 | Watter stemming kry ons in die eerste twee strofe? |
|  | Verlange |
| 3 | Waarom het die spreekster na Saterdag uitgesien? |
|  | Sy het baie gehad om oor te praat. |
| 4 | Voltooi die sin” vingers voel vel” is ‘n voorbeeld van \_\_\_\_\_\_\_\_\_\_. |
|  | alliterasie |
| 5 | Hoekom word ***“verlaaaang”*** in reël 3 so geskryf? |
|  | Dit beklemtoon hoe baie die spreekster na haar kêrel verlang. |
| 6 | Watter tipe taal word in strofe 2 gebruik? Hoekom? |
|  | Sms-taal. Dit is tienertaal. |
| 7 | Wat was volgens die digter hulle kos gewees? |
|  | Hul gesprekke. |
| 8 | Verduidelik die gebeure in strofe 4. |
|  | Dir sê vir ons watter tipe verhouding die verliefdes gehad het. Hulle kon nie genoeg van mekaar kry nie. Hulle het mekaar goed verstaan. Hulle kon verbaal en nie-verbaal kommunikeer. |
| 9 | Hoe het die twee persone oor mekaar gevoel volgens strofe 3? |
|  | Hulle was verlief op mekaar. |
| 10 | Waarom dink jy was daar ***“’n smiley daarby”*** in die sms? |
|  | Die meisie se kêrel was moontlik bly dat die verhouding oor was. |
| 11 | Haal DRIE OPEENVOLGENDE woorde aan wat sê waarom die kêrel moontlik die verhounding beiendig het. |
|  | siek en sat |
| 12 | Sê of die volgende WAAR of ONWAAR is. Gee ’n rede vir jou antwoord. |
|  | Die twee verliefdes het so pas ontmoet. |
|  | Onwaar. “al ons jare” |
| 13 | Watter woord dui ’n verandering (wending) in die gedig aan? |
|  | Hoe |
| 14 | Wat impliseer die woord “set”? |
|  | Iets wat goed beplan of deurdink is. |
| 15 | Het die spreekster die boodskap verwag? Ja of Nee. Haal EEN woord aan as motivering. |
|  | Nee. Skielik. |
| 16 | In atter tipe versvorm is die gediggeskryf? Noem TWEE redes. |
|  | Vrye vers. Gebrek aan punktuasie. Langer as 14 reëls. Geen vaste rympatroon nie. |
| 17 | Hoe so jy voel as jou kêrel jou die volgende boodskap stuur: |
|  | “Jamr wil jou nie we sien ni.” |
|  | Harseer/seergemaak/verstote |
| 18 | Wat is die tema van die gedig. |
|  | Liefde is soms net tydelik. |
| 19 | Wat noem ons die liefde wat tieners ervaar? |
|  | Kalwerliefde |
| 20 | Hoe sou jy jou nooi of kêrel op ’n beskaafde manier afsê? |
|  | Ek sal aan hom of haar persoonlik verduidelik dat my gevoelens verander het. |